

**Кедейлiкті азайту мәселелерi жөнiндегi ведомствоаралық комиссия құру туралы**

***Күшін жойған***

Қазақстан Республикасы Үкіметінің қаулысы 2001 жылғы 28 ақпан N 305.
Күші жойылды - ҚР Үкіметінің 2004.01.29. N 108 қаулысымен.

      Қазақстан Республикасы Yкiметiнiң 2000 жылғы 3 маусымдағы N 833 қаулысымен бекiтiлген Кедейлiкпен және жұмыссыздықпен күрес жөнiндегі 2000-2002 жылдарға арналған бағдарламаның iске асырылуы барысын талдауды жүзеге асыру, сондай-ақ Қазақстан Республикасында кедейлiктi азайтудың 2003 - 2007 жылдарға арналған мемлекеттiк бағдарламасын дайындауды үйлестіру мақсатында Қазақстан Республикасының Yкiметi қаулы етеді:

      Ескерту. Кіріспе өзгерді - ҚР Үкіметінің 2001.12.11. N 1618 2002.04.03. N 397 қаулыларымен.

     1. Қосымшаға сәйкес құрамда Кедейлiкті азайту мәселелерi жөнiндегі ведомствоаралық комиссия құрылсын.

     Ескерту. Тақырып, 1-тармақ өзгерді - ҚР Үкіметінің 2002.04.03. N 397 қаулысымен .

     2. Қоса берiлiп отырған Кедейлiкті азайту мәселелерi жөнiндегi ведомствоаралық комиссия туралы ереже бекiтiлсiн.

     Ескерту. 2-тармақ өзгерді - ҚР Үкіметінің 2002.04.03. N 397

қаулысымен .

     3. Осы қаулы қол қойылған күнінен бастап күшіне енедi.

*Қазақстан Республикасының*

*Премьер-Министрі*

Қазақстан Республикасы

Yкiметiнiң

2001 жылғы 28 ақпандағы

N 305 қаулысына қосымша

 **Кедейлiкті азайту мәселелерi жөнiндегi ведомствоаралық**
**комиссия құрамы**

     Ескерту. Құрам өзгерді - ҚР Үкіметінің 2001.12.11. N 1618 , 2002.04.03. N 397 , 2003.05.19. N 459 , 2003.10.17. N 1061 қаулыларымен.

Павлов                      - Қазақстан Республикасы

Александр Сергеевич           Премьер-Министрiнiң бірінші

                              орынбасары

Исаев                       - Қазақстан Республикасының Экономика

Батырхан Арысбекұлы           және бюджеттiк жоспарлау

                              вице-министрi, төрағаның орынбасары

                          Комиссия мүшелерi:

Ысқақова                    - Қазақстан Республикасының Президентi

Саида Қуанқызы                жанындағы Отбасы және әйелдер iстерi

                              жөніндегі ұлттық комиссия

                              хатшылығының меңгерушiсi

                              (келісiм бойынша)

Нәубетова                   - Қазақстан Республикасының Президентi

Рашида Аронқызы               жанындағы Отбасы және әйелдер iстерi

                              жөнiндегi ұлттық комиссия

                              хатшылығының сектор меңгерушiсi

                              (келiсiм бойынша)

Қадыров Наджат Худжатович   - "Қазақстан Республикасының

                              Жұмыс берушiлер конфедерациясы"

                              қауымдастығының атқарушы

                              директоры (келiсiм бойынша)

Молдажанов Ризахмет         - Қазақстан Республикасының

Құрманғазыұлы                 Кәсiподақтар федерациясы одағы

                              төрағасының орынбасары (келiсiм

                              бойынша)

Сиврюкова Валентина Андреевна - "Қазақстан Үкiметтік емес

                                ұйымдарының конфедерациясы"

                                қауымдастығының президентi

                                (келiсiм бойынша)

Нұрғожаева                    - Қазақстан Республикасының

Татьяна Александровна           Білім және ғылым министрлігі Бюджет,

                                жоспарлау және қаржы департаментінің

                                директоры

Шокаманов                     - Қазақстан Республикасының Статистика

Юрий Камирович                  жөніндегі агенттігі төрағасының

                                бірінші орынбасары

Соломин                       - "Қазақстанның Бiрыңғай кәсiптiк

Леонид Зиновьевич               орталығын құру жөнiндегi

                                ұйымдастыру комитетiнiң тең

                                төрағасы" (келiсiм бойынша)

Ақымбеков                     - "Аз қамтылған азаматтарды қолдау

Серiк Шаяхметұлы                жөнiндегi жалпы ұлттық қор"

                                қоғамдық қорының атқарушы директоры

                                (келiсiм бойынша)

Григорьева                    - Қазақстан Республикасының Табиғи

Светлана Петровна               монополияларды реттеу және

                                бәсекелестiктi қорғау жөнiндегi

                                агенттiгi Энергетикалық секторды

                                реттеу жөнiндегi департаментiнiң

                                директоры

Дүйсенова                     - Қазақстан Республикасының Еңбек және

Тамара Босымбекқызы             халықты әлеуметтiк қорғау

                                вице-министрi

Жұмағұлов                     - Қазақстан Республикасы Премьер-

Бақытжан Тұрсынұлы              Министрiнiң Кеңсесi

                                Әлеуметтік-мәдени даму бөлiмiнiң

                                меңгерушiсi

Манабаева                    - Қазақстан Республикасының Еңбек және

Ғайни Алдабергенқызы           халықты әлеуметтiк қорғау министрлiгi

                               Әлеуметтiк қамтамасыз ету және

                               қаржыландыру департаментiнiң

                               директоры

Нүгербеков                   - Қазақстан Республикасының Көлiк және

Серiк Нүгербекұлы              коммуникациялар министрлiгi Қаржылық

                               реттеу департаментiнiң директоры

Рахымбеков                   - Қазақстан Республикасының Ауыл

Төлеутай Сатайұлы              шаруашылығы министрлiгi

                               Агроөнеркәсiптiк кешендi дамытуды

                               және ауылдық аумақтарды мемлекеттiк

                               реттеу департаментiнiң директоры

Байсеркин                    - Қазақстан Республикасы Денсаулық

Бауыржан Сәтжанұлы             сақтау министрлiгiнiң Мемлекеттiк

                               санитарлық-эпидемиологиялық

                               қадағалау комитетi төрағасының

                               орынбасары

Көшенов                      - Қазақстан Республикасының Қоршаған

Ахметжан Рақымбайұлы           ортаны қорғау министрлiгi

                               Экологиялық саясат және тұрақты

                               даму департаментiнiң директоры

Мисников                     - Қазақстан Республикасының

Владимир Андреевич             Индустрия және сауда министрлiгi

                               Шағын бизнестi қолдау жөнiндегi

                               комитетiнiң төрағасы

Құсайынов                    - Қазақстан Республикасының

Марат Әпсеметұлы               Экономика және бюджеттiк жоспарлау

                               министрлiгi Аймақтық саясат және

                               бюджетаралық қатынастар

                               департаментiнiң директоры, хатшы

Қазақстан Республикасы

Үкiметiнiң

2001 жылғы 28 ақпандағы

N 305 қаулысымен бекiтiлген

 **Кедейлiкті азайту мәселелері жөнiндегi**
**ведомствоаралық комиссия туралы**
**ЕРЕЖЕ**

 **1. Жалпы ережелер**

      Кедейлiкті азайту мәселелерi жөнiндегі ведомствоаралық комиссия (бұдан әрi - Комиссия) Қазақстан Республикасында кедейлiктi азайту жөнiндегi 2003-2005 жылдарға арналған бағдарламаны iске асыру жөнiнде ұсыныстар әзiрлеу мақсатында құрылды. Комиссия Қазақстан Республикасының Үкiметi жанындағы консультативтiк-кеңесшi орган болып табылады. <\*>

      Комиссия өз қызметiнде Қазақстан Республикасының Конституциясын, Қазақстан Республикасының Президенті мен Үкiметi кесiмдерiн, өзге нормативтiк құқықтық кесiмдердi, сондай-ақ осы Ереженi басшылыққа алады.

      Ескерту. Тақырыбы, 1-бөлім өзгерді - ҚР Үкіметінің 2002.04.03. N 397 қаулысымен .

      Ескерту. 1-бөлім өзгерді - ҚР Үкіметінің 2003.05.19. N 459 қаулысымен .

 **2. Комиссияның мiндеттерi мен функциялары <\*>**

      Комиссияның негізгі мiндеттерi мен функциялары:

      1) Қазақстан Республикасында кедейлiктi азайту жөніндегi 2003-2005 жылдарға арналған бағдарламаны iске асыру;

      2) елдегі кедейліктің айрықша аспектiлерін зерделеу (қала құрайтын кәсiпорындар төңiрегіндегi шағын қалалар проблемалары, ауылдық жердегі кедейлiк және тағысын тағылар);

      3) еңбек рыногындағы сұраныс пен ұсыныс құрылымын ескере отырып, жұмыспен қамту және жұмыссыздық деңгейiн төмендету саласындағы проблемалар;

      4) кедейлiк проблемасын шешу контексiнде халықаралық көмектi тиімді пайдалану;

      5) аз қамтылған азаматтарды қолдау жөнiндегi қолданыстағы бағдарламалардың тиімділігі;

      6) кедейлiктi азайту жөнiндегi мiндеттердi ескеретiн және тұрғындардың кедей бөлiгiнің мүдделерiн ескере отырып, жергіліктi бюджеттi түзу жөнiндегі, кедейлiк, кедейлiк мониторингi тетiгiн енгiзу жөнiндегі жұмыстарды ұйымдастыру проблемаларын шешуге байланысты жергiлiктi атқарушы органдардың басқару қызметiн жетiлдiру, кедейлiк проблемаларын шешуге байланысты жергiлiктi атқарушы органдардың басқару қызметiн бағалау өлшемдерiн жетiлдiру, ақпараттық тәжiрибе алмасуға ықпал ету жөнiндегi ұсынымдарды қамтитын жоспарлау тетiктерiн аймақтық деңгейде енгiзу жөнiнде ұсыныстар әзiрлеу болып табылады,

     Ескерту. 2-бөлім өзгерді - ҚР Үкіметінің 2002.04.03. N 397

қаулысымен .

     Ескерту. 2-бөлім жаңа редакцияда - ҚР Үкіметінің 2003.05.19. N 459 қаулысымен .

 **3. Комиссия құқықтары**

      Комиссияның мынадай құқықтары бар:

      1) Қазақстан Республикасы Үкiметiне халықтық әлеуметтік қорғау жүйесiн жетiлдiру жөнiнде ұсыныс енгiзу;

      2) әлеуметтiк қызметтердi жетiлдiру және кедейлiк деңгейiн төмендету жөнiнде ұсыныстар әзiрлеу және енгiзу үшiн мүдделi мемлекеттiк органдар мамандарын тарта отырып, жеке мәселелер бойынша жұмыс топтарын құру;

      3) Комиссия құзыретiне кіретін мәселелердi шешу үшiн ғылыми-зерттеу ұйымдарының, жоғарғы оқу орындарының ғалымдарын және жоғары бiлiктi мамандарын тарту;

      4) Комиссия құзыретiне жататын мәселелер бойынша белгiленген тәртiппен заңды тұлғалардан қажетті ақпарат сұратуға;

      5) Комиссия құзыретiне жататын мәселелер бойынша Комиссия мүшелерi отырыстарында мемлекеттік органдардың және өзге де ұйымдардың жауапты өкілдерiн тыңдау;

      6) белгiленген тәртiппен Комиссия құрамын өзгерту туралы ұсыныс енгiзу;

      7) Комиссия құрамына кiрмеген мемлекеттiк органдардың және өзге де ұйымдардың өкiлдерiн Комиссия құзыретiне жататын мәселелердi шешу бойынша тартуға.

 **4. Комиссия қызметiн ұйымдастыру**

      Комиссияны Төраға басқарады.

      Комиссия отырысының күн тәртiбi бойынша ұсыныстарды, қажеттi құжаттарды, материалдарды дайындауды және ол өткiзiлгеннен кейiн хаттамасын рәсiмдеудi Комиссия хатшысы жүзеге асырады.

      Қазақстан Республикасының Экономика және бюджеттiк жоспарлау  министрлiгi Комиссияның жұмыс органы болып табылады. <\*>

      Комиссияның отырыстары қажеттiлiгi бойынша тоқсанына кемiнде бiр рет өткiзiледi.

      Отырыстардың күн тәртібiн, сондай-ақ олардың өткiзiлетiн орны мен уақытын Комиссия мүшелерiмен келiсiм бойынша Комиссия Төрағасы айқындайды және нақтылайды.

      Комиссия шешiмдерi ашық дауыс беру арқылы қабылданады және егер оларға Комиссия мүшелерi жалпы санының көпшiлiк дауысы берiлсе, қабылданды деп есептеледi. Дауыстар тең болған жағдайда Төраға жақтап дауыс берген шешiм қабылданды деп есептеледi. Комиссия шешiмi хаттамамен ресiмделедi және ұсынымдық сипатта болады.

      Ескерту. 4-бөлім өзгерді - ҚР Үкіметінің 2003.05.19. N 459 қаулысымен .

 **5. Комиссия қызметiнiң тоқтатылуы**

     Комиссия қызметін тоқтатудың негiздерi:

     1) Комиссияның қызмет мерзiмiнiң аяқталуы;

     2) Комиссияға жүктелген мiндеттердiң орындалуы;

     3) бұрын Комиссияға жүктелген мiндеттердi жүзеге асыратын мемлекеттiк органдардың немесе өзге комиссияның құрылуы;

     4) Комиссия мiндеттерi орындалмайтын не олардың орындалуы тиiмсiз өзге мән-жағдайлар.

     Осы тармақта көрсетiлген мән-жағдайлар туындаған жағдайда, Комиссияның жұмыс органы болып табылатын министрлiк Комиссия төрағасының тапсырмасы бойынша, Қазақстан Республикасының Үкiметi Регламентiмен белгiленген тәртiппен Қазақстан Республикасының Үкiметiне Қазақстан Республикасы Үкiметi шешiмiнiң тиiстi жобасын енгiзедi.

     Осы тармақта көрсетiлген тәртiп Комиссия құрамына немесе функциясына өзгерiстер енгiзу қажеттiгi жағдайында да қолданылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК